b'\n_START_ARTICLE_\nGr\xc5\xa1ka katoli\xc5\xa1ka cerkev\n_START_PARAGRAPH_\nGr\xc5\xa1ka katoli\xc5\xa1ka cerkev (gr\xc5\xa1ko \xce\x95\xce\xbb\xce\xbb\xce\xb7\xce\xbd\xce\xb9\xce\xba\xce\xae \xce\x9a\xce\xb1\xce\xb8\xce\xbf\xce\xbb\xce\xb9\xce\xba\xce\xae \xce\x95\xce\xbe\xce\xb1\xcf\x81\xcf\x87\xce\xaf\xce\xb1) je katoli\xc5\xa1ka cerkev vzhodnega obreda. Je cerkev lastnega prava (sui iuris), ki pri bogoslu\xc5\xbeju uporablja bizantinski obred v gr\xc5\xa1\xc4\x8dini, staroslovanski ali narodni jezik. Gr\xc5\xa1kokatoli\xc5\xa1ka cerkev je v popolni edinosti s katoli\xc5\xa1ko cerkvijo in priznava pape\xc5\xbea za svojega vrhovnega voditelja.\n_START_SECTION_\nZgodovina\n_START_PARAGRAPH_\nV\xc4\x8dasih je bila del vzhodne ortodoksne cerkve, nakar se je od nje lo\xc4\x8dila in nato leta 1911 priznala nadoblast pape\xc5\xbea. Prvi korak k temu pristopu je bila razglasitev florentinske unije med Cerkvama leta 1439. Zdru\xc5\xbeevanje je potekalo po na\xc4\x8drtu Bizanca, ki je tako hotel ponovno ustvariti sodelovanje z Zahodom, v \xc4\x8dasu, ko je bil ogro\xc5\xbeen zaradi tujih vpadov. Toda nikoli ni dosegla ali presegla vpliva in velikosti Gr\xc5\xa1ke pravoslavne cerkve._NEWLINE_Na slovenskem se je grkokatoli\xc5\xa1ko verovanje pojavilo v 16. stoletju. Ve\xc4\x8dje skupnosti na na\xc5\xa1ih tleh niso verniki nikoli oblikovali, je pa pri\xc5\xa1lo do delne zdru\xc5\xbeitve med usko\xc5\xa1kimi Srbi (samostan Stara Mar\xc4\x8da 1611 in \xc5\xbdumberak na Gorjancih 1611), za katere je bila 1777 ustanovljena \xc5\xa1kofija Kri\xc5\xbeevci na Hrva\xc5\xa1kem, kamor spadajo tudi grkokatoli\xc4\x8dani v Sloveniji.\n_START_SECTION_\nSedanjost\n_START_PARAGRAPH_\nVe\xc4\x8dina pripadnikov te cerkve \xc5\xbeivi v Gr\xc4\x8diji, toda manj\xc5\xa1e skupnosti so tudi v drugih dr\xc5\xbeavah, kjer so se oz. se nahajajo gr\xc5\xa1ke narodnostne manj\xc5\xa1ine. Leta 2005 je bilo v Gr\xc4\x8diji okoli 2340 pripadnikov te religije. Sede\xc5\xbe cerkve je v Atenah._NEWLINE_Trenutni vodja je Anarghyros Printesis, gr\xc5\xa1ki katoli\xc5\xa1ki \xc5\xa1kof Aten._NEWLINE_V Sloveniji \xc5\xbeivi dobrih tiso\xc4\x8d grkokatoli\xc4\x8danov razli\xc4\x8dnih narodnosti (Ukrajinci, Rusini, Makedonci, Hrvati\xe2\x80\xa6), od tega v Beli krajini pribli\xc5\xbeno petsto (ve\xc4\x8dinoma potomci Uskokov).'